ચાલુ નાણાંકીય વર્ષના પ્રથમ ત્રિમાસિક જે આંકડાઓ પ્રગટ થયા છે તેમાં જીડીપીનો વિકાસ દર 8.2 ટકા દર્શાવાય છે, પરંતુ બજારમાં, અર્થતંત્રમાં કે લોકાનુભવમાં તો એવો કોઈ અહેસાસ નથી. કદાચ આ આંકડાઓ દેશના મોટા ઉદ્યોગગૃહોના સર્વેક્ષણ પરથી જ એકતરફી નક્કી તો નહિ કરાયા હોય ? કારણ કે દેશના કોઈપણ ઔદ્યોગિક વિસ્તારમાં એક લટાર મારો તો મંદીનો સન્નાટો તુરત નજરે ચડશે. લઘુ ઉદ્યોગો તો જાણે સમેટાઈ રહ્યા હોય એવી સ્થિતિ છે.